Oct 19,2017
అల్ట్రాటెక్‌కు వ్యయ భారం
న్యూఢిల్లీ : ప్రస్తుత ఆర్ధిక సంవత్సరం జులై నుంచి సెప్టెంబర్‌తో ముగిసిన ద్వితీయ త్రైమాసికం (క్యూ2)లో అల్ట్రాటెక్‌ సిమెంట్‌ లిమిటెడ్‌ వ్యయ భారం పెరిగినప్పటికీ విశ్లేషకుల అంచనాలు మించి మెరుగైన ఆర్ధిక ఫలితాలను ప్రకటించింది. క్రితం క్యూ2లో ఈ కంపెనీ నికర లాభాలు 28 శాతం తగ్గి రూ.431.2 కోట్లకు పరిమితమయ్యాయి. గతేడాది ఇదే త్రైమాసికంలో రూ.601 కోట్ల నికర లాభాలు సాధించింది. సెప్టెంబర్‌తో ముగిసిన త్రైమాసికంలో అల్ట్రాటెక్‌ రూ.415 కోట్ల లాభాలు నమోదు చేయొచ్చని రాయిటర్స్‌ తొలుత అంచనా వేసింది. క్రితం క్యూ2లో కంపెనీ రెవెన్యూ 6.1 శాతం పెరిగి రూ.6571 కోట్లుగా నమోదయ్యింది. మొత్తం వ్యయం 11 శాతం పెరిగి రూ.6095 కోట్లకు ఎగిసింది. బుధవారం బిఎస్‌ఇలో ఈ కంపెనీ షేర్‌ 0.06 శాతం పెరిగి రూ.4,090.75 వద్ద ముగిసింది.
మీ స్నేహితులకు రికమెండ్ చెయ్యండి